На основу члана 54. Закона о државним службеницима („Службени гласник РС”, бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14 и 94/17), члана 17. став 1. Уредбе о спровођењу интерног и јавног конкурса за попуњавање радних места у државним органима („Службени гласник РС”, бр. 41/07-пречишћен текст и 109/09) и Закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-9364/2017 од 29. септембра 2017. године, Министарство државне управе и локалне самоуправе - Управни инспекторат оглашава

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА У МИНИСТАРСТВУ ДРЖАВНЕ УПРАВЕ И ЛОКАЛНЕ САМОУПРАВЕ -  УПРАВНОМ ИНСПЕКТОРАТУ**

**I Орган у коме се радно место попуњава:**

Министарство државне управе и локалне самоуправе - Управни инспекторат, Београд, Дечанска 8.

**II Радна места која се попуњавају:**

**1. Радно место управни инспектор,** Одсек управне инспекције Ниш, Сектор управне инспекције, звање саветник, седиште Краљево, радни однос на неодређено време − 1 извршилац.

**Опис послова:** Врши инспекцијске надзоре над применом закона; врши инспекцијске надзоре других прописа из надлежности управне инспекције; предлаже мере ради отклањања утврђених недостатака; поступа по представкама; води евиденције о инспекцијском надзору; обавља и друге послове по налогу шефа Одсека.

**Услови:** Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; положен државни стручни испит; положен испит за инспектора; најмање 5 година радног искуства на управним пословима; познавање рада на рачунару.

**У изборном поступку проверавају се:** познавање рада на рачунару - практичним радом на рачунару; вештине аналитичког резоновања и логичког закључивања и организационе способности – посредно, путем стандардизованих тестова; знање Закона о управној инспекцији и Закона о инспекцијском надзору – усмено; вештина комуникације – усмено.

**2. Радно место управни инспектор,** Одсек управне инспекције Смедерево, Сектор управне инспекције, звање саветник, седиште Ваљево, радни однос на неодређено време − 1 извршилац.

**Опис послова:** Врши инспекцијске надзоре над применом закона; врши инспекцијске надзоре других прописа из надлежности управне инспекције; предлаже мере ради отклањања утврђених недостатака; поступа по представкама; води евиденције о инспекцијском надзору; обавља и друге послове по налогу шефа Одсека.

**Услови:** Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; положен државни стручни испит; положен испит за инспектора; најмање 5 година радног искуства на управним пословима; познавање рада на рачунару.

**У изборном поступку проверавају се:** познавање рада на рачунару - практичним радом на рачунару; вештина аналитичког резоновања и логичког закључивања и организационе способности – посредно, путем стандардизованих тестова; знање Закона о управној инспекцији и Закона о инспекцијском надзору – усмено; вештина комуникације – усмено.

**III Место рада**: За радно место под редним бројем 1. место рада је Краљево, а за радно место под редним бројем 2. место рада је Ваљево.

**IV Адреса на коју се подносе пријаве на јавни конкурс:**Министарство државне управе и локалне самоуправе – Управни инспекторат, Бирчанинова бр. 6, Београд, са назнаком „За јавни конкурс”.

**V Лице које је задужено за давање обавештења о јавном конкурсу**: Весна Богићевић, телефон: 011/311 34 59.

**VI Услови за рад на радним местима:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријава на јавни конкурс** је 8 дана и почиње да тече наредног дана од дана објављивања у периодичном издању огласа Националне службе за запошљавање.

**VIII Докази који се прилажу уз пријаву на јавни конкурс за радна места:**

потписана пријава са биографијом и наводима о досадашњем радном искуству;

оригинал или оверена фотокопија уверења о држављанству;

оригинал или оверена фотокопија извода из матичне књиге рођених;

оверена фотокопија дипломе којом се потврђује стручна спрема;

оригинал или оверена фотокопија доказа о положеном државном стручном испиту за рад у државним органима или оригинал или оверена фотокопија доказа о положеном правосудном испиту;

оригинал или оверена фотокопија доказа о положеном испиту за инспектора;

оригинал или оверена фотокопија доказа о радном искуству у струци на управним пословима (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство);

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима/уверење о положеном правосудном испиту и уверење о положеном испиту за инспектора.

Одредбом чл. 9. и 103. Закона о општем управном поступку („Службени гласник РС”, број 18/16) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама.

Потребно је да кандидат попуни изјаву којом се опредељује за једну од две могућности, да орган прибави податке о којима се води службена евиденција или да ће то кандидат учинити сам. Наведену изјаву је могуће преузети на web страници Службе за управљање кадровима у делу <http://www.suk.gov.rs/sr/dokumenti/ostalo/index.dot>

Попуњену изјаву је неопходно доставити уз наведене доказе како би орган могао даље да поступа.

Државни службеник који се пријављује на јавни конкурс уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази прилажу се у оригиналу или овереној фотокопији. Законом о оверавању потписа, рукописа и преписа („Службени гласник РС”, бр. 93/14 и 22/15) прописано је, између осталог, да је јавни бележник надлежан и за оверавање потписа, рукописа и преписа за које је посебним законима који се примењују пре ступања на снагу овог закона прописано да их оверава суд, односно општинска управа; да основни суд односно општинске управе као поверени посао задржавају надлежност за оверавање потписа, рукописа и преписа од 1. марта 2017. године; да ће изузетно у градовима и општинама у којима нису именовани јавни бележници, потписе, рукописе и преписе оверавати основни судови, судске јединице, као и пријемне канцеларије основних судова, односно општинске управе, као поверени посао и после 1. марта 2017. године, а до именовања јавних бележника.

Сви докази прилажу се у оригиналу или фотокопији која је оверена код јавног бележника или у општини или суду.

**Кандидати који конкуришу на више радних места подносе појединачне пријаве за свако радно место на које конкуришу у којима наводе уз коју пријаву су приложени тражене доказе.**

**IX Место, дан и време када ће се спровести изборни поступак:**

Са кандидатима чије су пријаве благовремене, допуштене, разумљиве, потпуне и уз које су приложени сви потребни докази, назначене вештине и знања биће проверени у просторијама Службе за управљање кадровима, Београд, Булевар Михајла Пупина 2 и Управног инспектората Министарства државне управе и локалне самоуправе, Београд, Дечанска 8, почев од 23. априла 2018. године са почетком у 9,00 часова, о чему ће учесници конкурса бити обавештени на бројеве телефона или адресе електронске поште које су навели у својим пријавама.

**Напомене:**

Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази, у оригиналу или фотокопији овереној код јавног бележника, у општини или суду биће одбачене.

Кандидат који први пут заснива радни однос у државном органу, подлеже пробном раду од шест месеци. Кандидат без положеног државног стручног испита и испита за инспектора прима се на рад под условом да тај испит положи до окончања пробног рада.

Овај оглас објављује се на интернет презентацији Министарства државне управе и локалне самоуправе www.mduls.gov.rs, интернет презентацији Службе за управљање кадровима www.suk.gov.rs, на порталу e-управе, на огласној табли, интернет презентацији и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола.